ડૉ. જંખારિયાએ સમસ્યા સાથે તાલ મિલાવવા કમ્પ્યુટર પણ જાતે શીખી લીધું. આ ઉંમરમાં હજી પણ તે અઢળક વાંચે છે. શનિવાર-રવિવારે લોનાવલા જતા રહે છે અને ત્યાં બેસીને તેમને ગમતી ચોપડીઓ વાંચે છે. સતત શીખતા રહેવું અને કામ કરતા રહેવું એ તેમનો સ્વભાવ બની ગયો છે. રિટાયરમેન્ટ વિશે તેઓ કહે છે, ‘એક રેડિયોલૉજિસ્ટની જ્યારે આંખો અને તેનું મગજ ચાલે નહીં ત્યારે તેણે તેનું કામ છોડી દેવું જોઈએ. મને લાગે છે કે હજી ૧૦ વર્ષ આ બાબતે મને વાંધો નહીં આવે. ૧૦ વર્ષ પછી કંઈ તકલીફ આવી તો જોઈશું.’